Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2017-015535-2-du.html
Timestamp: 2018-09-19 15:46:19+00:00
Document Index: 128496

Matched Legal Cases: ['§1', '§ 4', '§13', '§67', '§16', '§15', '§14', '§14', '§19', '§32', '§82']

OU-TN-OSZP1-2017/015535-2/Ďu - Ministerstvo životného prostredia Slovenskej republiky
OU-TN-OSZP1-2017/015535-2/Ďu
Menu > Témy a oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2017/015535-2/Ďu
Oznámenie o začatí správneho konania vo veci žiadosti o vydanie súhlasu a povolenie výnimky na organizovanie verejného turistického podujatia „Diaľkový pochod a beh Strážovskými vrchmi“, výzva na odstránenie nedostatkov podania a vyžiadanie odborných stanovísk od ŠOP SR príslušných správ CHKO.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 21.4. 2017 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti O.Z. Turistický Klub Filozof, so sídlom: Nejedlého 41, 841 02 Bratislava, IČO: 50120433 (ďalej len „žiadateľ“) z 19.4. 2017, doručenej 21.4. 2017.
Predmetom konania je žiadosť o vydanie súhlasu podľa §13 ods.2 písm. k) a povolenie výnimky podľa §67 písm. h) zo zákazu podľa §16 ods.1 písm. a) v znení §15 ods.1 písm. a) v znení §14 ods.1 písm. e) a podľa §14 ods.1 písm. e) zákona o ochrane prírody a krajiny na organizovanie verejného športového podujatia „Diaľkový pochod a beh Strážovskými vrchmi“ v územiach s 3. a 5. stupňom ochrany prírody v týchto chránených územiach a ich ochranných pásmach: ochranné pásmo Prírodnej rezervácie Omšenská Baba, Národná prírodná rezervácia Vápeč a jej ochranné pásmo, Chránená krajinná oblasť Strážovské, územie európskeho významu SKUEV 0275 Strážovské vrchy, ochranné pásmo Prírodnej rezervácie Pod Homôlkou, územie európskeho významu SKUEV0274 Baske, Chránené vtáčie územie Strážovské vrchy (SKCHVÚ028), a ochranné pásmo Prírodnej rezervácie Žrebíky.
Žiadateľ navrhuje organizovať uvedené podujatie raz ročne, prvý krát 21.5. 2017. Žiada o vydanie súhlasu a povolenie výnimky na dobu 3 rokov. Trasa podujatia je navrhnutá po existujúcich turistických chodníkoch. Žiadateľ doložil k žiadosti mapku a popis trasy a organizačného zabezpečenia podujatia, potvrdenie o zaplatení správneho poplatku vo výške 100,- eur a písomné súhlasy od Lesov SR š.p., odštepných závodov Trenčín, Považská Bystrica a Prievidza. Písomné súhlasy vlastníkov (správcov, nájomcov) súkromných pozemkov nedoručil.
Orgán ochrany prírody ďalej vyzýva žiadateľa podľa §19 ods.3, §32 ods.1 a 3 zákona č. 71/1967 Zb. o správnom konaní v znení neskorších predpisov (ďalej len „ správny poriadok“), na odstránenie nedostatkov podania v lehote do 15 dní od doručenia tejto výzvy. Potrebné je doplniť chýbajúcich písomných súhlasov vlastníkov (správcov, nájomcov) pozemkov v súkromnom vlastníctve v dotknutých chránených územiach s 2. až 5. stupňom ochrany prírody. Súhlasy vlastníkov (správcov, nájomcov) pozemkov sa vyžadujú podľa §82 ods.2 zákona o ochrane prírody a krajiny. (Chýbajú napr. súhlasy súkromných vlastníkov a pozemkových spoločenstiev z k.ú. Omšenie, Dolná Poruba, Horná Poruba, Kopec, Slatinka nad Bebravou, Krásna Ves, Realitného fondu s.r.o., Fraňa Kráľa 18, 811 05 Bratislava, príp. ďalšie, ktoré je povinný zistiť a zabezpečiť žiadateľ.)
Orgán ochrany týmto zároveň žiada Štátnu ochranu prírody SR – Správu CHKO Ponitrie, Správu CHKO Biele Karpaty a Správu CHKO Strážovské vrchy (podľa územnej pôsobnosti) o vypracovanie odborného stanoviska k predmetu konania a o jeho doručenie na Okresný úrad Trenčín, OSŽP1, najneskôr do 12.5. 2017.
1. O.Z. Turistický Klub Filozof, so sídlom: Nejedlého 41, 841 02 Bratislava
5. Okresný úrad Bánovce nad Bebravou, odbor starostlivosti o životné prostredie, Nám. Ľ. Štúra č. 7/7, 957 01 Bánovce nad Bebravou
6. Okresný úrad Ilava, odbor starostlivosti o životné prostredie, Mierové námestie 81/18, 019 01 Ilava
7. Okresný úrad Trenčín, OSŽP3. Hviezdoslavova 3, 911 01 Trenčín